[{"text_idx": "#000000", "text": "Dau o heddluoedd Cymru 'angen gwella'"}, {"text_idx": "#000001", "text": "Mae dau o heddluoedd Cymru angen gwella'r modd y maen nhw'n cadw pobl yn ddiogel ac yn lleihau troseddu."}, {"text_idx": "#000003", "text": "Mae'r arolwg yn dilyn archwiliad o'r 43 heddlu yng Nghymru a Lloegr, ac mae'n gosod bob llu mewn un o bedwar categori: Rhagorol, Da, Angen Gwella a Diffygiol."}, {"text_idx": "#000005", "text": "Wrth fanylu, dywedodd yr adroddiad bod angen i Heddlu Dyfed Powys gydnabod yr angen i weithio gyda phartneriaid er mwyn lleihau trosedd ac ymddygiad gwrthgymdeithasol."}, {"text_idx": "#000006", "text": "Maen nhw hefyd angen gwneud gwelliannau yn y modd y maen nhw'n adnabod dioddefwyr bregus, a defnyddio hynny wrth benderfynu sut i ymchwilio i wahanol droseddau."}, {"text_idx": "#000009", "text": "\"Er i mi gael fy ethol yn 2012 mae gennym fwy o swyddogion yn treulio mwy o amser ar strydoedd ein cymunedau."}, {"text_idx": "#000010", "text": "\"Mae mwy o swyddogion yn ymchwilio i'r troseddau mwyaf difrifol ac mae Hwb Cymorth wedi cynyddu'r gefnogaeth i ddioddefwyr."}, {"text_idx": "#000011", "text": "\"Mae wastad mwy i'w wneud, ond rwy'n hyderus bod Dyfed Powys yn effeithiol wrth gadw pobl yn ddiogel a lleihau troseddu.\""}, {"text_idx": "#000012", "text": "Fe ddywed yr adroddiad bod Heddlu'r Gogledd yn perfformio'n dda o safbwynt atal troseddu ac ymddygiad gwrth-gymdeithasol, ac wrth daclo trosedd ddifrifol, ond roedd agweddau eraill angen gwelliannau."}, {"text_idx": "#000013", "text": "Nid oedd y polisi o ddosbarthu achosion o drosedd i swyddogion yn cael ei ddeall yn llawn gan y gweithlu. Roedd esiamplau o swyddogion yn ymgymryd ag ymchwiliadau oedd y tu hwnt i'w lefel o hyfforddiant a phrofiad."}, {"text_idx": "#000015", "text": "Er bod gan Heddlu'r Gogledd brosesau effeithiol i ddelio gyda bygythiad grwpiau troseddol difrifol - yn bennaf ym maes cyffuriau - roedd dealltwriaeth y llu o fygythiadau cymharol newydd megis masnachu pobl angen mwy o ffocws a datblygiad."}, {"text_idx": "#000018", "text": "\"Dros bum mlynedd fe welodd gogledd Cymru leihad o 17.4% mewn troseddu, sy'n well na'r cyfartaledd i Gymru a Lloegr o 12.6%."}, {"text_idx": "#000019", "text": "\"Mae'r Prif Gwnstabl yn derbyn, fel yr wyf innau, bod lle i wella bob tro a gyda'n gilydd rhaid i ni sicrhau bod y gwelliannau gafodd eu hargymell gan HMIC yn digwydd cyn gynted a\u0302 phosib."}, {"text_idx": "#000020", "text": "\"Yn wir mae nifer o'r gwelliannau eisoes wedi cael eu gwneud, ac rydym yn gweithio ar y lleill.\""}, {"text_idx": "#000022", "text": "\"Mae'n braf clywed bod yr holl waith caled yn cael ei gydnabod gan HMIC. Mae'r adroddiad yn newyddion da, a'r her nawr yw adeiladu ymhellach ar ganfyddiadau'r archwilwyr.\""}, {"text_idx": "#000024", "text": "\"Mae'r adroddiad yn cydnabod bod y blaenoriaethau a osodwyd gan y Prif Gwnstabl a finnau yn dangos ymrwymiad cryf i atal trosedd, i gefnogi dioddefwyr ac i weithio mewn partneriaeth.\""}, {"text_idx": "#000025", "text": "Prif StraeonCynlluniau am dreth twristiaeth i Gymru gam yn nesPublished11 awr yn o\u0302lCam ymlaen i gynllun cludo dw\u0302r o Bowys i LoegrPublished10 awr yn o\u0302lCyfarfod cyhoeddus ar ddyfodol meddygfa PorthmadogPublished9 awr yn o\u0302l"}, {"text_idx": "#000026", "text": "Cynlluniau am dreth twristiaeth i Gymru gam yn nes"}, {"text_idx": "#000027", "text": "Cam ymlaen i gynllun cludo dw\u0302r o Bowys i Loegr"}, {"text_idx": "#000034", "text": "Gareth Ward: Yr angerdd a'r aberth tu o\u0302l fy nghoginio"}]